
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ
Α Π Ο Σ Π Α Σ Μ Α

    Από το πρακτικό της υπ’ αριθ. 25ς (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.   428/2012
ΘΕΜΑ: Έγκριση διενέργειας της προμήθειας κάδων μηχανικής αποκομιδής απορριμμάτων  και καλαθιών απορριμμάτων για τους κοινόχρηστους χώρους προϋπολογισμού 73.800,00€
    Στον Πύργο και στο Δημοτικό Κατάστημα σήμερα στις 4                                                                  του μηνός Δεκεμβρίου, του έτους 2012, ημέρα Τρίτη και ώρα 18.30 μ.μ. το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 52329/30-11-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 27 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος – Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Ανδρικόπουλος Φώτιος, 14. Αργυρόπουλος Ιωάννης του Παναγιώτη, 15. Μποσμής Κων/νος, 16. Ρωμαίος Στέφανος, 17. Λιατσής Γαβριήλ – Επικεφαλής της Μείζονος Μειοψηφίας, 18. Δημόπουλος Φώτιος, 19. Ανδριόλας Γεώργιος, 20. Κουρμπανάς Γεώργιος, 21. Λιατσής Δημήτριος, 22. Γεράνιος Κων/νος, 23. Αγγελακοπούλου Ανδριάνα, 24. Γιάνναρος Χρήστος – Επικεφαλής της παράταξης «Λαϊκή Συσπείρωση», 25. Καραμπέτσος Αθανάσιος, 26. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 27. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Τζίνη Διονυσία, 2. Φραγκαντώνης Παναγιώτης, 3. Μπίρμπας Κων/νος, 4. Ανδρικόπουλος Ανδρέας, 5. Αντωνέλος Δημήτριος, 6. Γιαννακούλιας Θεόδωρος, οι οποίοι δεν προσήλθαν, αν και η πρόσκληση τους επιδόθηκε νομίμως.

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του δημοτικού συμβουλίου το 6ο θέμα της ημερήσιας διάταξης με τίτλο: «Έγκριση διενέργειας της προμήθειας κάδων μηχανικής αποκομιδής απορριμμάτων προϋπολογισμού 73.800,00€» και ανέφερε:

«Τίθεται υπόψη του Σώματος  το υπ’ αριθ. 52278/12 έγγραφο του Τμήματος Περιβάλλοντος το οποίο αναγράφει:  «Σύμφωνα με τις διατάξεις των άρθρων 65 και 72 του ν. 3852/10 εισηγούμεθα την έγκριση διενέργειας της προμήθειας: «Προμήθεια κάδων μηχανικής αποκομιδής απορριμμάτων», για την οποία έχει εγγραφεί πίστωση 73.800,00€, στον Κ.Α 20.7135.37 του προϋπολογισμού του δήμου.

Ο δήμος μας χρειάζεται να προβεί στη συγκεκριμένη προμήθεια, προκειμένου να καλύψει τις ανάγκες της υπηρεσίας καθαριότητας, οι οποίες αφ’ ενός μεν έχουν αυξηθεί λόγω της επέκτασης του δήμου με την εφαρμογή του Καλλικράτη, αφ’ ετέρου δε για πολύ μεγάλο χρονικό διάστημα δεν έχει  πραγματοποιηθεί ανάλογη προμήθεια και πολλοί κάδοι έχουν καταστραφεί. 


Ο τρόπος εκτέλεσης της προμήθειας και οι όροι του διαγωνισμού θα καθορισθούν με απόφαση της Οικονομικής Επιτροπής σύμφωνα με το άρθρο 3 παρ. 1 του ΕΚΠΟΤΑ».


Εν συνεχεία ο Πρόεδρος παραχώρησε το λόγο στο δημοτικό σύμβουλο κ. Γ. Ανδριόλα ο οποίος πρότεινε στη μελέτη να συμπεριληφθούν και καλαθάκια απορριμμάτων για τους κοινόχρηστους χώρους.

Κατόπιν των ανωτέρω ο Πρόεδρος κάλεσε το Σώμα ν’ αποφασίσει επί της πρότασης του κ. Γ. Ανδριόλα σε συνδυασμό με την εισήγηση του Τμήματος Περιβάλλοντος.
Το Δημοτικό Συμβούλιο Πύργου,

λαμβάνοντας υπόψη του:

· Τις διατάξεις 65 και 72 του ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης [Πρόγραμμα Καλλικράτης]
· Το άρθρο 3 παρ. 1 ΕΚΠΟΤΑ [αποφ. ΥΠΕΣΔΔΑ 11389/1993 (ΦΕΚ 185/93])
· Την υπ’ αριθ. 52278/12 εισήγηση του Τμήματος Περιβάλλοντος και την πρόταση του δημοτικού συμβούλου κ. Γ. Ανδριόλα, μετά από διαλογική συζήτηση και τη διενέργεια ψηφοφορίας κατά την οποία δέκα τέσσερις (14) σύμβουλοι ψήφισαν το θέμα και δύο (2) ψήφισαν λευκό,
κατά πλειοψηφία α π ο φ α σ ί ζ ε ι:

Εγκρίνει τη διενέργεια της προμήθειας κάδων μηχανικής αποκομιδής απορριμμάτων και καλαθιών απορριμμάτων, για τους κοινόχρηστους χώρους.
· Για τον σκοπό αυτό έχει εγγραφεί πίστωση 73.800,00 € στον Κ.Α εξόδου 20.7135.37 του προϋπολογισμό του δήμου οικ. έτους 2012.

· Ο τρόπος εκτέλεσης της προμήθειας και οι όροι του διαγωνισμού, θα καθορισθούν με απόφαση της Οικονομικής Επιτροπής (άρθρο 3 παρ.1  ΕΚΠΟΤΑ).
Ο Επικεφαλής και το μέλος της παράταξης «Λαϊκή Συσπείρωση» κ.κ Χ. Γιάνναρος και Α. Καραμπέτσος αντίστοιχα, δήλωσαν ότι ψηφίζουν λευκό.

Οι δημοτικοί σύμβουλοι κ.κ Ι. Παναγόπουλος, Γ. Θεοδωρέλος – Χαρίτος, Δ. Τζουανόπουλος, Ι. Αργυρόπουλος του Παναγιώτη, Γ. Λιατσής, Φ. Δημόπουλος, Γ. Κουρμπανάς, Β. Σεϊντής, Κ.Γεράνιος, Ι. Σεφερλής και Π. Σκαρτσιάρης, κατά την ψηφοφορία του θέματος βρέθηκαν απόντες.
Η παρούσα απόφαση έλαβε αύξοντα αριθμό 428/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 7  – 12 - 2012
Ο ΔΗΜΑΡΧΟΣ

